

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 14.novembrī **Nr.675**

(prot. Nr.35, 10.§)

**Par nekustamā īpašuma Stacijas ielā 45A, Daugavpilī, daļas**

**nodošanu bezatlīdzības lietošanā**

**biedrībai „Hokeja klubs Daugavpils”**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 15.panta pirmās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.¹ punktu, trešo, trešo prim, piekto un sesto daļu, izskatot biedrības „Hokeja klubs Daugavpils” iesniegumu (reģistrēts Daugavpils pilsētas domē 2019.gadā 22.oktobrī ar Nr.3081/1.2.-6) ar lūgumu nodot bezatlīdzības lietošanā telpas Stacijas ielā 45A, Daugavpilī, ņemot vērā to, ka biedrības darbība veicina sporta attīstību Daugavpils reģionā un to, ka biedrībai ar Valsts ieņēmumu dienesta 2019.gada 26.aprīļa lēmumu Nr. 30.6-8.71/153251 piešķirts sabiedriskā labuma organizācijas statuss, Daugavpils pilsētas domes Īpašuma komitejas 2019.gada 7.novembra atzinumu, Daugavpils pilsētas domes Izglītības un kultūras jautājumu komitejas 2019.gada 7.novembra atzinumu, Daugavpils pilsētas domes Finanšu komitejas 2019.gada 7.novembra atzinumu, ievērojot sabiedrības intereses un lietderības apsvērumus, atklāti balsojot: PAR – 14 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā sabiedriskā labuma organizācijai – biedrībai „Hokeja klubs Daugavpils” (reģistrācijas Nr.40008211112, juridiskā adrese: Stacijas iela 47A, Daugavpils) Daugavpils pilsētas pašvaldībai piederošā nekustamā īpašuma, kadastra numurs 0500 001 6502, Stacijas ielā 45A, Daugavpilī, daļu – neapdzīvojamo telpas Nr.36., Nr. 37., Nr.38., Nr.39., Nr.40., (telpu grupas 001 daļa) ar kopējo platību 68,1 m², kas atrodas ēkas, būves kadastra apzīmējums 0500 001 6502 001, pirmajā stāvā, un zemes gabala ar kadastra apzīmējumu 0500 001 6502, 14762 m2 platībā 681/48237 domājamās daļas, turpmāk – Īpašums, saskaņā ar šī lēmuma 3.punktā noteikto līdz 2021.gada 24.jūlijam, bet ne ilgāk kā uz laiku, kamēr biedrībai ir sabiedriskā labuma organizācijas statuss.

2. Ēkas, būves kadastra apzīmējums 05000016502001, kopējā bilances vērtība uz 30.09.2019. ir 1801617.21 EUR (viens miljons astoņi simti viens tūkstotis seši simti septiņpadsmit *euro* un 21 cents) un zemes gabala ar kadastra apzīmējumu 05000016502 bilances vērtība uz 30.09.2019. ir 131338.18 EUR (viens simts trīsdesmit viens tūkstotis trīs simti trīsdesmit astoņi *euro* un 18 centi).

3. Īpašuma bezatlīdzības lietošanas mērķis ir biedrības “Hokeja klubs Daugavpils” mācību treniņu un sacīkšu procesa nodrošināšana, atbilstoši ar Daugavpils pilsētas pašvaldības iestādi „Sporta pārvalde” saskaņotam grafikam, ievērojot Daugavpils pilsētas domē dibināto profesionālo ieviržu sporta izglītības iestāžu mācību – treniņu un sacīkšu procesu.

4. Nododamā Īpašuma stāvoklis ir apmierinošs.

5. Biedrība “Hokeja klubs Daugavpils” ir tiesīga izmantot bezatlīdzības lietošanā nodoto Īpašumu tikai šī lēmuma 3.punktā paredzētajam mērķim un lietot to tādējādi, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

6. Īpašums nododams atpakaļ, ja:

6.1. Īpašums tiek izmantots pretēji tā nodošanas bezatlīdzības lietošanā mērķim;

6.2. biedrībai “Hokeja klubs Daugavpils” tiek anulēts sabiedriskā labuma organizācijas statuss;

6.3. iestājies 2021.gada 24.jūlijs un Daugavpils pilsētas dome nav pieņēmusi lēmumu par Īpašuma atkārtotu nodošanu bezatlīdzības lietošanā biedrībai “Hokeja klubs Daugavpils”;

6.4. tiek izbeigts līgums par Īpašuma nodošanu bezatlīdzības lietošanā pirms lēmuma 1.punktā norādītā termiņa.

7. Pilnvarot Daugavpils pilsētas pašvaldības iestādi “Sporta pārvalde” (reģistrācijas Nr.90011647754, juridiskā adrese Stacijas iela 47A, Daugavpils) sagatavot un noslēgt līgumu par Īpašuma nodošanu bezatlīdzības lietošanā biedrībai “Hokeja klubs Daugavpils”.

Domes priekšsēdētājs *(personiskais paraksts)* A.Elksniņš